
Мултикултурализъм и многоезичие. Сборник с доклади от Тринадесетите между- 
народни славистични четения. София, 21-23 април 2016г. Том П. Антропология. Ли- 
тературознание. Съст. Д. Григоров, Р. Петрова, В. Колев, Т. Георгиева, М. Стефанов, 


П. Мартинова. Велико Търново: Фабер, 2017, 720 стр. 


В периода 21-23 април 2016 г. за тринадесети пореден път се проведоха Между- 
народните славистични четения, чийто домакин бе Софийският университет Св. Кли- 
мент Охридски, а организатори - Катедрата по славянско езикознание и Катедрата по 
славянски литератури със съдействието на Катедрата по български език. Тематичната 
рамка на форума Мултикултурализъм и многоезичие звучи като логическо продълже- 
ние на предходните четения Движение и пространство в славянските езици, литера- 
тури и култури (2014), давайки възможност да се задълбочат научните търсения във 
връзка с процесите и последствията, свързани с промените в глобализиращия се свят 
и мястото на малките култури в него. Резултат от последното издание на конферен- 
цията са три внушителни тематични тома: два лингвистични и един литературовед- 
ски. Томът, посветен на антропологията и литературознанието, събира докладите на 
близо Во участници от над 10 европейски държави. Той съдържа четири различни по 
обем раздела, в които се пресичат разнообразни гледни точки и изследователски под- 
ходи: Антропология, Литературна миграция, Културна другост и Националната 
литература в мултикултурния свят. В духа на зададената тема форумът и съответно 
сборникът имат като свое начало доклада на Бошко Сувайджич (Университет в Бел- 
град), завършващ с покана за продължение на научния диалог на ХУІ Международен 


славистичен конгрес в Белград през 2018 г. 

АНТРОПОЛОГИЯ 


Най-малкият по обем раздел съдържа седем доклада, които обхващат голям 
тематичен и времеви диапазон - от ранните славяни до съвременни политически 
и обществени фигури. Разгледаните етническите, религиозните и политико-фило- 
софските проблеми открояват въпросите за езика на кризата, за бежанците и тяхната 
успешна интеграция, за съдбата на националните малцинства и мястото им в глобали- 
зиращия се свят (Х. Марку и В. Ванчева, Н. Папучиев, Л. Вахнина, А. Рогош). Няколко 
доклада разглеждат ритуални практики при славяните от старо и по-ново време въз 
основа на богат и задълбочено анализиран емпиричен материал. Застъпените теми 
засягат въпроси, свързани с Албания, България, Гърция, Сърбия, Украйна, положени 
в контекста на глобалните културни процеси (В. Тончева, Т. Вуйнович, Г. Кардарас). 
Наред с разнообразните теми разделът предлага и богат инструментариум за работа 
с емпиричния материал, приложим както в антропологически, така и в литературо- 


ведски изследвания. 


ЛИТЕРАТУРНА МИГРАЦИЯ 


Идентичността, границите, принадлежността и аспектите на пътуването са 
открояващите се теми в раздела Литературна миграция. Изследваният материал 
се отличава с голямо жанрово разнообразие - роман, пътепис, драматургия, поети- 
чески форми, исторически документи, които проблематизират културната другост 
и преживяванията на емигранта, необходимите нови модели на изразяване в мно- 
гоезична среда (К. Бахнева, И. Христова, Л. Банянин). Функцията на драматургията 
и театралното изкуство да превеждат национални теми на универсален език от- 
режда значимото им място в обговарянето на мултикултурализма и многоезичието, 
засвидетелствано от значителния брой доклади върху драматургията в сборника, 
включително и в разглеждания раздел. Подходите на авторите към този проблем 
варират между задълбоченото разглеждане на определен мотив в рамките на произ- 
ведението и интертекстуалното му пътуване, рецепцията на автори и произведения 
в други държави и сравнителни анализи на фикционални и документални текстове 
(Л. Екмечич, К. Янев, Р. Василев, С. Маржанич). Разделът предлага и разнообразни 
изследователски процедури - стилистичен анализ на семантични или на наративни 
структури в устни текстове, боравене с исторически паметници, които могат да бъдат 
изключително полезни в работата на студенти и млади учени (Тин Лемак, Й. Пан- 
дуревич, Е. Банов-Депопе, И. Рашева). По такъв начин разделът Литературна миг- 


рация маркира едно тематично поле, което намира място в следващите части на 

сборника - сферата на духовното като надкултурно и пъстро езиково пространство 


(3. Дюлгерова, С. Пленкович). 


КУЛТУРНА ДРУГОСТ 


Проблемът за идентичността в мултикултурна среда намира своето продълже- 
ние в раздела Културна другост чрез изследванията на топоса на срещите между свое 
ичуждо. Пътеписът е обект на изследванев няколко разработки, смислово продължени 
в текстовете, работещи с града като микрокосмос, в който мястото си сред човешкото 
многообразие и многоезичие търси чужденецът (А. Белчева, М. Медан, В. Тодоров, 
В. Рисмондо, Л. Миндова, Т. Илеш, Е. Маринова, М. Русева, Т. Бончева). Отношението 
към категориите нация и национална идентичност, тяхното отстояване в конфли- 
ктите свое - чуждо, разглеждането на другия като подчиняващ и подчинен намира мяс- 
тото си в редица доклади върху литературни произведения от славянски и балкански 
автори (С. Крчмар, А. Генчова, Б. Чолак, Н. Бойко, И. Бошкова). Доказателство, че кул- 
турните и езиковите промени в глобализиращия се свят изискват преосмисляне или 
поставяне в изцяло нов контекст на литературни произведения иавтори, са докладите, 
реинтерпретиращи добре познати и често анализирани творби чрез компаративистки 
или историографски подход, прочит през свещените текстове, включително с оглед на 
начина им на преподаване в училище така, чеда се отговори на необходимостта децата 
и юношите да запазят своята и да уважават чуждата идентичност в променящото се 
общество (К. Рикев, М. Бийелич, Ч. Хаджимелич и Р. Ратковчич, З. Мъркал, Д. Брозо- 
вич). Интересен поглед към българската литература предлагат няколко доклада, които 
свидетелстват за междукултурните връзки в славянските страни през ХІХ и началото 
на ХХ век. Каква е българската литература в един от най-богатите библиотечни фон- 
дове в Одеса от 20-те и 30-те години на ХХ в.; каква е българската литература от ХІХ 
в. в публикациите на трима учени от Чехия, Русия и Виена са любопитни въпроси, 
на които докладите отговарят, но наред с това поставянето на тези въпроси отправя 
послание за актуалната необходимост от запазване и преосмисляне на старите, както 


иотсъздаване на нови междукултурни връзки (О. Микитенко, К. Ковацки, Н. Пътова). 


НАЦИОНАЛНАТА ЛИТЕРАТУРА В МУЛТИКУЛТУРНИЯ СВЯТ 


Развилата се през втората половина на ХХ в. политика на мултикултурализъм, 
според която е необходимо културите взаимно да се обогатяват и развиват, немину- 


емо се отразява и в литературните процеси. В края на второто десетилетие на ХХІ в. 

очевидна става нуждата да се декодира културното минало с цел по-ефективното адап- 
тиране в новите условия, които не премахват, а усложняват представата за културна 
идентичност. Това поставя въпроса за преосмисляне на мястото на националните ли- 
тератури в глобален контекст. Доказателство за актуалността на поставения въпрос 
е последният раздел от сборника - Националната литература в мултикултурния 
свят, съдържащ най-голям брой доклади и многогласие от теми, както и методоло- 
гически подходи към тях. Стремежът да се възроди миналото се обуславя от необхо- 
димостта то да бъде актуализирано както за нацията, в която е възникнало, както ида 
се преосмисли с цел опознавене и диалог с другите култури. Тези тенденции обясня- 
ват наличието на немалко доклади, посветени на фолклора и митичните герои, на 
нуждата от тяхното превъплъщение и актуализиране в глобализирания съвременен 
свят (Д. Живковичи Й. Младенович, С. Пейович, М. Шлукич). Тази необходимост 
е засвидетелствана и от анализите на редица съвременни текстове, обърнати към 
миналото, за да откроят националните специфики сред наличието на универсални 
кодове и мултикултурно влияние (Л. Чочоровска, М. Блажевска, М.Трояр, Н. Реброна, 
Ю. Горидько, С. Шмула, О. Ковацка, В. Божилова, В. Шливар, И. Держански). Като съ- 
бирателен образ на тези тенденции се явява ролята на интелектуалеца, обект на из- 
следване в няколко доклада, видян като патриот, космополити носител на промяната 
(Е. Димитрова, Р. Петрова, И. Сърбкова, К. Николовска, Ф. Кристакуди, М. Стийепич, 
Н. Стояноваи К. Захова, Й. Микулецки). Авторите на докладите прилагат разнообразна 
методология, която оформя една многозначна, но цялостна картина на представената 
проблематика. За да отговорят на въпроса Какво е мястото на националните лите- 
ратури в мултикултурния свят, редица доклади се обръщат към киното и театъра. 
Наред със самите драматургични текстове, авторите на някои от докладите боравят 
и със сценичните и кинематографските им реализации, докато други акцентират 
върху разглеждането на творбите през призмата на различни социокултурни ситуа- 
ции и салюзия към настоящето (Д. Григоров, Й. Квочка, И. Пепич, А. Кузмич, В. Ко- 
лев). Като оптимистичен завършек, в известна степен есеистично, звучат няколкото 
доклада в този раздел, посветени на духовното пространство, в което религиозната, 
етническата и политическата принадлежност нямат значение. Това е пространство на 
безрезервна любов, себепознание и израстване, съществуващо над културата и езика, 
а пътят към него минава през литературата (Й. Маричевич, С. Стаменкович, Р. Алек- 


сандрова, Г. Младенович). 

През последните десетилетия проблематиката, свързана с националните ли- 
тератури и особено с образа на чужденеца, е активно изследвана в различни научни 
парадигми в световен мащад. Том П на сборника с доклади от Тринадесетите междуна- 
родни славистични четения е отговор на тези тенденции и трибуна, от която се чуват 
гласовете както на млади, така и на учени със сериозен изследователски и препода- 
вателски опит, на представители на различни европейски страни и научни школи, 
членове на столетни университетски институции и на малки академични центрове, 
от областта не само на литературознанието, но и на етнологията, културологията, та 
дори математиката и медицината. Нарастващият брой участници във форума и впро- 
излезлите от него публикации е показателен за нуждата от несекваща диалогичност 
в съвременните хуманитарни изследвания. 

Сборникът Мултикултурализъм и многоезичие. Том П. Антропология. Лите- 
ратурознание е безспорно ценен източник на информация и знание не само за сла- 
висти, но и за представители на по-широкото поле на хуманитаристиката. С богатата 
си палитра от прочити на зададената тема изданието може да бъде полезно както на 


опитните изследователи, така и на студенти и широката публика. 


247 


